নোয়াখালী জেলার চাটখিল উপজেলার ICT4Eজেলা অ্যাম্বাসেডরদের নিয়ে গত 19/05/2021 খ্রি. তারিখ বিকাল 4.00 টায় চাটখিল উপজেলার মাধ্যমিক শিক্ষা অফিসার জনাব মিজানুর রহমান স্যারের কার্যালয়ে জেলা অ্যাম্বাসেডরদের 1ম সমন্বয় সভা অনুষ্ঠিত হয়। মাধ্যমিক শিক্ষা অফিসারের নেতৃত্বে উপজেলার সকল শিক্ষা প্রতিষ্ঠানে তথ্য প্রযুক্তি ব্যবহারে সার্বিক সহযোগিতার লক্ষে উক্ত সমন্বয় সভার আয়োজন করা হয়। প্রথমে আমরা সবাই সবার সাথে পরিচিত হয়ে কুশল বিনিময় করি। পরে মাধ্যমিক শিক্ষা অফিসার মহোদয়ের নেতৃত্বে আইসিটি বিষয়ে কিভাবে আরো বেগবান করা যায় সে সম্বন্ধে আলোচনা করা হয়। অর্থাৎ চাটখিল উপজেলাকে আইসিটি বিষয়ে একটি রোল মডেল হিসেবে আমরা গড়ে তুলতে চাই। এরই ধারাবাহিকতায় প্রত্যেক মাসে একটি করে সমন্বয় সভা করা হবে। এবং প্রত্যেক অ্যাম্বাসেডর তাঁর পার্শ্ববর্তী 5/6 শিক্ষা প্রতিষ্ঠানের আইসিটি বিষয়ের যেকোন সমস্যা সমাধানে সহযোগিতা করার জন্য আশাবাদ ব্যক্ত করেন। পরিশেষে মাধ্যমিক শিক্ষা অফিসার মহোদয় সকলকে ধন্যবাদ জানিয়ে সভার সমাপ্তি ঘোষণা করেন।